Top-postaus

Top-postaus (top-posting) tarkoittaa viestiin vastaamista alkuperäisen viestin yläpuolelle. Viesti voi olla keskustelualueella, sähköpostissa tai uutisryhmissä. Top-postausta kritisoidaan joissakin netiketeissä.

TOFU 

Koko viestin lainaamista kutsutaan myös joskus nimityksellä TOFU (text over, fullquote under, teksti päälle, kokonainen lainaus alla), joskus sitä kutsutaan myös jeopardy-tyyliseksi lainaamiseksi (liittyen Jeopardy!-peliin, jossa kilpailijoiden tehtävä on vastata oikealla kysymyksellä annettuun vastaukseen). Otsikon ja allekirjoituksen kanssa keskustelusta tulee tällaista:

Monet pitävät tätä lainaamistapaa pahana, koska se muistuttaa enemmän edelleenlähetettyjä viestejä (forward) kuin keskustelua. Edelleenlähetetyssä viestissä voi kirjoittaa saatteen viestin yläpuolelle:

Top-postaamisen puoltajat perustelevat tapaansa monin tavoin, tai ovat täysin välinpitämättömiä asiasta. Osa ei edes tiedä, että muitakin lainaustapoja on olemassa.

Viestin väliin vastaavat saattavat toisaalta vastustaa äänekkäästikin top-postaamista, mikä voi myös olla ärsyttävää.

Vastaaminen alapuolelle 

Yläpuolelle vastaamisen lisäksi ilmenee myös alapuolelle vastaamista, joka ei toimi, jos lainattu viesti on pitkä.

Vastaaminen viestin väliin 

Vastattaessa viestin väliin on luonnollista lainata vain se osa tekstiä, johon ollaan välittömästi vastaamassa. 

Tämä vastaustapa on esitetty Internet-asiakirjassa  seuraavasti koskien julkisia keskusteluja:

If you are sending a reply to a message or a posting be sure you summarize the original at the top of the message, or include just enough text of the original to give a context. This will make sure readers understand when they start to read your response.

Sekä henkilöiden välisiä keskusteluja, esimerkiksi sähköpostia:

When replying to a message, include enough original material to be understood but no more. It is extremely bad form to simply reply to a message by including all the previous message: edit out all the irrelevant material.

Kaksoislainaus 

Kaksoislainaamisessa viestissä on sekä vastattu lainaten viestistä osia, mutta sisällyttäen myös koko aiempi keskustelu oman viestin alapuolelle. Tällöin sama teksti toistuu viestissä kahteen kertaan, joten joidenkin mielestä tämä on ehdottomasti tuhlaavin tapa.

Väitteitä 

Top-postaaminen herättää usein runsaasti keskustelua puolesta ja vastaan. 

Top-postaajat puolustavat tapaansa usein seuraavilla väitteillä:

 Rullaaminen viestin loppuun asti on epäkäytännöllistä, jos vastaus on lyhyt verrattuna lainattuun tekstiin.
 Joidenkin mielestä väliin vastaamista voi käyttää keskustelupalstoilla ja top-postaamista kahden henkilön välisessä sähköpostissa.
 Lähetettäessä viesti edelleen (forward) saatteen voi kirjoittaa edelleenlähetetyn viestin yläpuolelle, joten top-postaaminen tuntuu luonnolliselta myös vastattaessa viesteihin (reply).
 Top-postaaminen säilyttää koko keskustelun alkuperäisessä muodossaan.
 Lainauksen lyhentäminen on työlästä.
 Jos väliin vastaaja ei osaa lyhentää lainauksiaan sopivasti ja loogisesti, niin vastaanottaja saattaa joutua etsimään edellisen viestinsä ja tarkastamaan mistä asiasta missäkin vastauksessa on kyse. Tätä voi usein käyttää argumenttinä sille, että vastauksessa ei tarvitse omin sanoin kertoa, mihin edellisen viestin asiaan on vastaamassa.

Väliin vastaavat puolustavat tapaansa usein seuraavilla väitteillä:

 Väliin vastaaminen on luonnollinen ja oikeassa aikajärjestyksessä etenevä tapa.
 Väliin vastaaminen edistää lainatun tekstin lyhentämistä vain siihen oleelliseen osaan, johon ollaan vastaamassa.
 Vastattaessa ei tarvitse omin sanoin kertoa, mihin edellisen viestin asiaan on vastaamassa, kuten esimerkiksi kirjeessä on tarpeen. Väliin vastattaessa vastaus tulee välittömästi kyseisen kohdan alapuolelle, mikä helpottaa myös vastaanottajaa.
 Väliin vastattaessa keskustelua on helppo seurata, vaikka keskustelussa olisi useita osallistuja ja keskustelu haarautuisi moneen eri aiheeseen.
 Vastauksena viestin rullaamisen epäkäytännöllisyyteen: Rullaaminen ei ole ongelma, jos lainaus on lyhennetty asianmukaisesti.

Aiheesta muualla 

 top-post in jargon dictionary
 Quoting Style  How to use quote correctly using interleaved quoting instead of top-posting
 Why is Bottom-posting better than Top-posting
 Ursine:Top_Posting - Why Top Posting is Considered Harmful, and why Bottom Posting also isn't the answer
 In Defence of Top-Posting 
  - Netiquette Guidelines
 Dan's Mail Format Site: Quoting
 Outlook Quotefix ,  Outlook Express Quotefix and OE PowerTool - third party utilities for automatically reformatting quoted text in Microsoft mail products
 The Trim-Posting Manifesto
 Using Internet e-mail 

Sähköposti
Internet-kulttuuri